Viedeň 14. augusta (TASR) - Viedenské orgány na kontrolu ilegálne pracujúcich cudzincov vykonali v noci na dnes v rakúskej metropole rozsiahlu kontrolu v rámci ktorej zaistili aj na čierno pracujúcich slovenských občanov.
Počas kontrol prehľadali pracovníci Kontroly ilegálne zamestnaných cudzincov (Team KIAB) viacero nočných podnikov, barov, ale aj stavieb, kde odhalili až 25 na čierno zamestnaných prostitútok, tanečníc, barmanov, čašníkov, kuchárov a aj stavebných robotníkov. Medzi nimi bolo najmenej 11 občanov zo Slovenska a Poľska. V rámci akcie, ktorá prebiehala najmä na frekventovanej ulici Favoriten zatvorili tri nočné podniky, udelili niekoľko finančných pokút a vydali dve rozhodnutia o náprave.
5 ikr